Hier in Leiden/Amsterdam hang ons wel saam met Suid-Afrikaners uit, maar dit is nie altyd by dieselfde plekke nie. Meestal is ons tuis aan die kuier en kook.
Ek was nog nooit by die Suid-Afrikaanse kerk hier nie (ek dink dit is in Den Haag en Utrecht), maar ek reken daar sal mens groepe vind wat altyd saam kuier by spesifieke plekke.
Oor waar om Suid-Afrikaanse kos en wyn te koop: in die groot wynwinkel Gall en Gall en in die meeste supermarkte vind jy Suid-Afrikaanse wyn; naas die Franse wyn word SA wyn die meeste gedrink hier. Vanwe� die verskeidenheid wyne wat mens hier kan koop, het ons al uitgevind dat daar meer wyne as die Suid-Afrikaanses is wat lekker is.
Ek is al redelik ingeburger in die Nederlandse kultuur en het hier meer Nederlandse vriende en ander uit verskillende uithoeke van die w�reld as Suid-Afrikaners. Die Suid-Afrikaners wat ons ken, is �f diegene wat ook met Nederlanders uithang �f studente wat tydelik hier bly. Gewoonlik vind jy die Suid-Afrikaners veral by geleenthede, lesings of aktiwiteite oor Suid-Afrika, soos byvoorbeeld die Winternachten Festival; of as daar n SA rugbywedstryd is, hang Suid-Afrikaners in Amsterdam dikwels uit by die Irish pub naby Dam Square (of dit nog so is, weet ek nie, want ek was baie lank laas daar). Hier is ook Suid-Afrikaanse restaurante, byvoorbeeld Pygmalion of Indaba in Amsterdam, maar natuurlik hang nie hoofsaaklik ZA�ers daar uit nie.
n Goeie plek om te begin is die Zuid-Afrika Huis op Keisersgracht: www.zuidafrikahuis.nl. Hulle is gewoonlik op die hoogte van gebeure en uithangplekke van Suid-Afrikaners. Dan is daar ook Paula Hoogendam www.marimba-online.nl wat Suid-Afrikaanse produkte, soos wyne en CD�s, hier versprei. Rachelle Conradie